cyanic-selkie/wikianc huggingface dataset:
বিলাল আহমেদ
বিলাল আহমেদ (জন্ম ২১ জুলাই ২০০৪) একজন আফগান ক্রিকেটার। ৭ মার্চ ২০১৯ সালে অনুষ্ঠিত ২০১৮-১৯ মিরওয়াইস নিকা প্রাদেশিক ৩ দিনের টুর্নামেন্টে কান্দাহার প্রদেশের হয়ে প্রথম-শ্রেণীর ক্রিকেটে অভিষেক ঘটে। ৫ আগস্ট ২০১৯ সালে অনুষ্ঠিত ২০১৯ আফগানিস্তান প্রাদেশিক চ্যালেঞ্জ কাপ টুর্নামেন্টে কান্দাহার প্রদেশের হয়ে তিনি লিস্ট এ ক্রিকেটে আত্মপ্রকাশ করেন। ২০২১ সালের ডিসেম্বরে ওয়েস্ট ইন্ডিজে অনুষ্ঠিত  ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে আফগানিস্তানের দলে অন্তর্ভুক্ত করা হয়।
রণদীপ মৈত্র
রণদীপ মৈত্র (জন্ম ২৩ এপ্রিল ১৯৬৮) একজন ভারতীয় প্রাক্তন ক্রিকেটার। তিনি ১৯৮৬ থেকে ১৯৯৩ সালের মধ্যে বাংলার হয়ে পাঁচটি প্রথম-শ্রেণীর ম্যাচ খেলেন।
মোহামিনুল খান
মোহামিনুল খান (জন্ম: ২৫ জানুয়ারী ২৯৯১) একজন বাংলাদেশী ক্রিকেটার। ১৩ ই এপ্রিল ২০১৭ সালে ঢাকা প্রিমিয়ার বিভাগ ক্রিকেট লিগে তিনি ভিক্টোরিয়া স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন। তিনি ২৬ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে উত্তরা স্পোর্টিং ক্লাবের হয়ে টি-টোয়েন্টি ক্রিকেটে আত্মপ্রকাশ করেছিলেন।
মুক্তি (পত্রিকা)
মুক্তি পত্রিকা পশ্চিমবঙ্গের পুরুলিয়ার অন্যতম গুরুত্বপূর্ণ সাপ্তাহিক পত্রিকা ছিল। এটি ১৯২৫ খ্রিস্টাব্দে পুরুলিয়া শহর থেকে এবং পরে তৎকালীন বিহারের মানভূম জেলা থেকে প্রকাশনা শুরু করে। এটি শিল্পাশ্রম নামে গান্ধী আশ্রমের একটি অংশ হিসেবে প্রকাশিত হওয়া শুরু করে। স্থানীয় ইতিহাসের প্রতিনিধিত্ব করার ক্ষেত্রে এই পত্রিকাটি অনেক বেশি গুরুত্ব রয়েছে। টুসু সত্যাগ্রহের সময়ে বিভূতিভূষণ দাশগুপ্ত সম্পাদিত এই পত্রিকা আন্দোলন ও বিহার সরকারের অত্যাচার সম্পর্কে নিয়মিত লেখা প্রকাশ করতে থাকে।
সম্পাদকগণ
এই 'মুক্তি' পত্রিকার সম্পাদকগণের হলেন-
ডাব্লিউডাব্লিউই ইউরোপীয় চ্যাম্পিয়নশিপ
ডাব্লিউডাব্লিউই ইউরোপীয় চ্যাম্পিয়নশিপ পেশাদারি কুস্তির একটি চ্যাম্পিয়নশিপ যেটি ওয়ার্ল্ড রেসলিং এন্টারটেইনমেন্টে ব্যবহৃত হতো ১৯৯০ এবং ২০০০ এর দশকে। এটিকে ইন্টারকন্টিনেন্টাল চ্যাম্পিয়নশিপের মর্যাদায় ধরা হতো। তিনজন কুস্তিগীর রয়েছে যারা এই দুটি চ্যাম্পিয়নশিপই একসাথে জিতেছে। এবং তারা "ইউরোকন্টিনেন্টাল চ্যাম্পিয়ন" নামে পরিচিতি পেয়েছে।
এটি ১৯৯৭ সালে তৈরি করা হয়। ১৯৯৯ সালে তৎকালীন চ্যাম্পিয়ন শেন ম্যাকম্যান চ্যাম্পিয়নশিপটি সাথে নিয়ে "অপরাজিত চ্যাম্পিয়ন" হিসেবে অবসরে যেতে চেয়েছিল। ২০০২ সালে যখন ডাব্লিউডাব্লিউএফ এর নাম পরিবর্তিত হয়ে ডাব্লিউডাব্লিউই হয়ে যায় তখন এটির নাম বদলে ডাব্লিউডাব্লিউই ইউরোপীয় চ্যাম্পিয়নশিপ রাখা হয়। একই বছরের জুলাইয়ে ইন্টারকন্টিনেন্টাল চ্যাম্পিয়ন রব ভ্যান ডেম সর্বশেষ চ্যাম্পিয়ন হয়ে এটিকে ইন্টারকন্টিনেন্টাল চ্যাম্পিয়নশিপের সাথে যুক্ত করে। যদিও এটির নাম ইউরোপীয় চ্যাম্পিয়ন, তা সত্ত্বেও মাত্র দুইজন ইরোপিয়ান বাসিন্দা চ্যাম্পিয়নশিপটি জিততে পেরেছেন। একজন হলো প্রথম ও সর্বোচ্চ রাজত্ব করা চ্যাম্পিয়ন দ্য ব্রিটিশ বুলডগ এবং অন্যজন উইলিয়াম রিগ্যাল। চ্যাম্পিয়নশিপটির জন্য ১৯৯৭ সালে ওয়ান নাইট অনলি পে-পার-ভিউ ইভেন্টের মেইন ইভেন্টে প্রতিযোগী করা হয়।
বহিঃসংযোগ
ডাব্লিউডাব্লিউই ইউরোপীয় টাইটেলের ইতিহাস
সোনালি কাচপোকা
সোনালি কাচপোকা (বৈজ্ঞানিক নাম: Aspidimorpha sanctaecrucis), বা সোনালি কাছিম পোকা (সোনালি টরটয়েজ বিটল; একটি সাধারণ নাম, যা অন্যত্র অন্য প্রাণীকে নির্দেশ করে), হলো প্রাচীন বিশ্বের একটি গুবরে পোকার প্রজাতি। এই প্রজাতি ক্রাইসোমেলিডি নামক পাতাভোজী পরিবারভুক্ত।
বর্ণনা
সোনালি কাচপোকা (Aspidimorpha sanctaecrucis) প্রায় ১৪ মিলিমিটার পর্যন্ত লম্বা হতে পারে। এই জাতীয় পোকার ডানার আবরণ বা এলিট্রা এবং অগ্রবক্ষের আবরণে একটি সোনালি চাকতি থাকে। পেছনের ও সামনের সীমানা বরাবর একটি দাগ হলো এই এলিট্রাল চাকতির বিশেষ বৈশিষ্ট্য। এই পোকারা বর্ষাকালে সক্রিয় থাকে, কিন্তু শীত ও গ্রীষ্মে এরা নিষ্ক্রিয় হয়ে যায়। পূর্ণবয়স্ক ও লার্ভা উভয় দশায় এরা কনভলভুলাসি জাতীয় উদ্ভিদ ভক্ষণ করে থাকে। তবে প্রধানত এরা কলমি জাতীয় উদ্ভিদ খায়। উত্তর পূর্ব ভারতের মনিপুর রাজ্যে স্থানীয়ভাবে এরা "সান্দ্রেম্বি" বা "চেইশরা" নামে পরিচিত।
বিস্তৃতি
প্রধানত দক্ষিণ পূর্ব এশিয়ার বিভিন্ন দেশ, যেমন চীন, মায়ানমার, থাইল্যান্ড, কম্বোডিয়া, ভিয়েতনাম, ইন্দোনেশিয়া এমনকি উত্তর-পূর্ব ভারতে এই প্রজাতির পোকা দেখতে পাওয়া যায়।
ভাঙরি প্রথম খণ্ড
ভাঙরি প্রথম খণ্ড ভারতের পশ্চিমবঙ্গ রাজ্যের কুচবিহার জেলার দিনহাটা - ১ সমষ্টি উন্নয়ন ব্লক একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ভাঙরি প্রথম খণ্ড শহরের জনসংখ্যা হল ৪১১৩ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১২% হল ৬ বছর বা তার কম বয়সী।
ভৌগোলিক উপাত্ত
তুফানগঞ্জ মহকুমায় ৬.৯৭% জনসংখ্যা শহরাঞ্চলে এবং ৯৩.০২% গ্রামীণ অঞ্চলে বাস করে। দিনহাটা মহকুমায় ৫.৯৮% জনসংখ্যা শহরাঞ্চলে এবং ৯৯.০২% শহরে বাস করে।
আহমাদ জিয়া মাসউদ
আহমেদ জিয়া মাসুদ (ফার্সি : احمد ضیاء مسعود জন্ম ১ মে, ১৯৫৬)  আফগানিস্তান এর উপ রাষ্ট্রপতি ছিলেন।
আহমেদ জিয়া মাসুদ
আহমেদ জিয়া মাসুদ ১৯৫৬ খ্রীষ্টাব্দের মে মাসের ১ তারিখে জন্মগ্রহণ করেন। তিনি হলে আফগানিস্তান এর উপ রাষ্ট্রপতি। তিনি হামিদ কারজাই কর্তিক প্রথম মোনোনিত রাষ্ট্রপ্রধান।  তিনি ৭ই ডিসেম্বর ২০০৪  হতে ১৯ নভেম্বর মাস ২০০৯ সাল পর্যন্ত আফগানিস্তানের রাষ্ট্রপ্রধানের দ্বায়ীত্ব পালন করেন। তিনি হলেন আহমেদ শাহ মাসউদ এর ছোট ভাই। ২০১১ সালে আহমেদ জিয়া মাসুউদ  একজন বড় কর্মকর্তা হিসেবে নেশনাল ফর্ন্ট অফ আফগানিস্তানে যুক্ত হন।
পটভূমি
আহমেদ জিয়া মাসুদ ১৯৫৬ সালের পহেলা মে তে আফগানিস্তান এর মাকুলে জন্মগ্রহণ করেন। তিনি ফসারি মাধমিকে পড়াশোনা করেন এবং মাধ্যমিক শেষ করেন। তিনি ১৯৭৬ সালে পলিটেকনিক্যাল ইউনিভার্সিটি অফ আফগানিস্থানে পড়াশোনা করেন। সেখানে তিনি তিন বছর শিক্ষাজীবন কাটান।
তথ্যসূত্র
আহমেদ জিউয়া মাসউদ | বি.বি.সি | নিউ ইয়র্ক টাইমস |
পণ্ডিত (উপাধি)
একটি ভারতীয় পদবি।
বহিঃ সংযোগ
পণ্ডিত
দময়ন্তী বেশরা
দময়ন্তী বেশরা হলেন একজন সাঁওতালি লেখিকা এবং কবি। সাঁওতালি সাহিত্যে তাঁর কাব্যগ্রন্থ 'সায় সাওহেদ'-এর জন্যে ২০০৯ সালে তিনি সাহিত্য অকাদেমী  পুরস্কার লাভ করেন। তিনি ২০২০ সালে পদ্মশ্রী পুরস্কারে ভূষিত হয়েছিলেন  ।
শৈশব এবং ব্যক্তিগত জীবন
দময়ন্তীর জন্ম ১৯৬২ সালের ১৮ই ফেব্রুয়ারি ওড়িশার ময়ূরভঞ্জ জেলার বোবাইজোড়া গ্রামে রাজমল মাঝি এবং পুঙ্গি মাঝির ঘরে। সাঁওতালি ঐতিহ্য মেনে, দময়ন্তীর ডাকনাম রাখা হয়েছিল 'ধিগিজ', যা ছিল তাঁর দিদার নাম। বোবাইজোড়া গ্রামটি প্রধান জেলাশহর বারিপদা থেকে প্রায় ৯০ কিলোমিটার দূরে। দময়ন্তীর শৈশবে তাঁর গ্রামে কোন প্রথাগত বিদ্যালয় ছিল না, কিন্তু কিছু সহৃদয় শিক্ষাব্রতীগণ সেখানে একটি আটচালাতে একটি পাঠশালা শুরু করেছিলেন। দময়ন্তীও অন্যদের সাথে সেই বিদ্যালয়েই পড়াশোনার শুরু করেন। পড়াশোনার প্রতি তাঁর আগ্রহ লক্ষ্য করে তাঁর নিঃসন্তান কাকা বুধন মাঝি এবং কাকিমা মণি মাঝি, যাঁরা দেউলি গ্রামে বসবাস করতেন, দময়ন্তীকে নিজেদের কাছে নিয়ে যান এবং সরকারি বিদ্যালয়ে ভর্তি করে দেন। দেউলি বিদ্যালয়ে তিনি তৃতীয় শ্রেণী পর্যন্ত এবং গ্রাম থেকে ২ কিলোমিটার দূরে চান্ডিদা বিদ্যালয়ে পঞ্চম শ্রেণী পর্যন্ত পড়াশোনা করেন। ষষ্ঠ শ্রেণী থেকে রায়রংপুর বিদ্যালয়ে, রায়রংপুর কন্যাশ্রমে থেকে তাঁর পড়াশোনা আরম্ভ হয়। ১৯৭৭ সালে সেখান থেকে ম্যাট্রিক পরীক্ষায় উত্তীর্ণ হন তিনি। এই সময়েই তাঁর কবিতা লেখার হাতেখড়ি। রায়রংপুর শহরে কোন মহাবিদ্যালয় না থাকায়, তিনি ভুবনেশ্বরে রমাদেবী মহিলা কলেজে ভর্তি হন। সেখান থেকেই ১৯৭৯ সালে আই এ এবং ১৯৮১ সালে ওড়িয়া সাহিত্যে সাম্মানিক সহ স্নাতক হন দময়ন্তী। ১৯৮৩ সালে ভুবনেশ্বরে উৎকল বিশ্ববিদ্যালয় থেকে ভাষাতত্ব বিশেষ বিষয় সহ স্নাতকোত্তর উত্তীর্ণ হন তিনি। ১৯৮৫ সালে সম্বলপুরে প্রথম চাকরিতে যোগ দেন তিনি। এরপর ১৯৮৭ সালে ওড়িশা পাবলিক সার্ভিস কমিশনের পরীক্ষার মাধ্যমে বারিপদার মহারাজা পূর্ণচন্দ্র কলেজে প্রভাষক হিসেবে যোগ দেওয়ার পরেই তাঁর সাহিত্যিক জীবন বিকশিত হতে শুরু করে। ১৯৮৮ সালে, একজন সাহিত্যপ্রেমী ব্যাঙ্ক অফিসার, শ্রী গঙ্গাধর হাঁসদার সাথে বিবাহবন্ধনে আবদ্ধ হন দময়ন্তী। ২০০৪ সালে পিএইচডি লাভ করেন তিনি।
সাহিত্যকর্ম
১৯৯০ সালে তাঁর প্রথম কবিতা "ওনোলিয়া" প্রকাশিত হয় 'ফাগুল কোয়েল' পত্রিকায়। পণ্ডিত রঘুনাথ মূর্মূর উপর আধারিত একটি প্রবন্ধও প্রকাশিত হয়। এই সময় তিনি সাঁওতালি এবং ওড়িয়া ভাষায় সাহিত্যকর্ম শুরু করেন। স্বামীর উৎসাহে ১৯৯৩ সালে তিনি ওড়িয়া সাহিত্যে এম ফিল সম্পূর্ণ করেন। এছাড়া তিনি তাঁর স্বামীর সাথে যৌথভাবে 'ভিগ সার' শিরোনামে একটি নাটক রচনা করেন। ১৯৯৪ সালে তাঁর প্রথম কবিতার বই 'জিভি ঝরনা' প্রকাশিত হয়। এটিই ছিল সাঁওতালি ভাষায় রচিত প্রথম কোন মহিলা কবির কাব্যগ্রন্থ। এই কাব্যগ্রন্থের জন্যে তিনি 'সর্বভারতীয় সাঁওতাল লেখক সঙ্ঘ'-য়ের পক্ষ থেকে 'বর্ষসেরা লেখক' মনোনীত হন। ১৯৯৫ সালে প্রকাশিত হয় তার প্রবন্ধ সংগ্রহ 'সাগেন সুনহেড' এবং আরো একটি কবিতার বই। ১৯৯৫ সালে তিনি বারিপদার মহাবিদ্যালয় থেকে ফুলবনির মহাবিদ্যালয়ে বদলি হয়ে যান। এই সময়েই তাঁর সাহিত্যিকজীবনের একটি বিপ্লব ঘটে যায়। ১৯৯৬ সালে ওড়িয়া ভাষায় পণ্ডিত রঘুনাথ মূর্মু শিরোনামে তাঁর বই প্রকাশিত হয়। ২০০৪ থেকে তিনি বহু কবিতা, প্রবন্ধ, সমালোচনা, ব্যাকরণ, সাঁওতালি ভাষার ইতিহাস ইত্যাদি রচনা করেছেন।
তিনি ২০১১ সালে প্রথম সাঁওতালি ভাষায় মহিলাদের পত্রিকা 'করম ডর' প্রকাশ করেন; যা এখনও প্রকাশিত হয়ে চলেছে।
সেন্ট্রাল প্রকিউরমেন্ট টেকনিক্যাল ইউনিট
সেন্ট্রাল প্রকিউরমেন্ট টেকনিক্যাল ইউনিট (সংক্ষেপে সিপিটিইউ) বাংলাদেশের সরকারি ক্রয়ব্যবস্থা সমন্বয়ের দায়িত্বে নিয়োজিত সরকারের পরিকল্পনা মন্ত্রণালয়ের অধীনস্থ একটি সংস্থা। মো: শোহেলের রহমান চৌধুরী সেন্ট্রাল প্রকিউরমেন্ট টেকনিক্যাল ইউনিটের বর্তমান মহাপরিচালক।  "সেন্ট্রাল প্রকিউরমেন্ট টেকনিক্যাল ইউনিট" একটি ইংরেজি নাম যার অনানুষ্ঠানিক বাংলা অর্থ দাঁড়ায় "সরকারি ক্রয়-সংক্রান্ত কেন্দ্রীয় কারিগরি বিভাগ"। সরকারি ক্রয় প্রক্রিয়াতে আর্থিক উপযোগিতা, দক্ষতা, স্বচ্ছতা, জবাবদিহিতা, অবাধ প্রতিযোগিতা এবং অর্থের অর্থমূল্য নিশ্চিত করার লক্ষ্যে ক্রয় ব্যবস্থাপনায় সক্ষমতার প্রাতিষ্ঠানিকীকরণ এবং একক জাতীয় ক্রয় কাঠামো প্রতিষ্ঠার মাধ্যমে সরকারি ক্রয়ে সুশাসন আনয়ন এই প্রতিষ্ঠানটির লক্ষ্য।  সরকারি ক্রয় আইন ২০০৬ এবং সরকারি ক্রয় বিধিমালা ২০০৮-এর আওতায় সরকারি ক্রয় ব্যবস্থাপনার উন্নয়ন, দক্ষতা বৃদ্ধি, ক্রয় পরিবীক্ষণ ও ডিজিটাইজেশন তথা ইলেকট্রনিক গভর্নমেন্ট প্রকিউরমেন্ট (ই-জিপি) তথা "ইলেকট্রনীয় সরকারী ক্রয়ব্যবস্থা" বাস্তবায়ন সিপিটিইউ-র দায়িত্ব হিসেবে বর্ণনা করা হয়েছে।
দময়ন্তী বেশরা
রচিত বই
এখনো পর্যন্ত তিনি সাঁওতালি ভাষায় ১১টি এবং ওড়িয়া ভাষায় ৫টি বই রচনা করেছেন ।
সেন্ট্রাল প্রকিউরমেন্ট টেকনিক্যাল ইউনিট
ইতিহাস
সেন্ট্রাল প্রকিউরমেন্ট টেকনিক্যাল ইউনিট ২০০২ সালের এপ্রিল মাসে প্রতিষ্ঠিত হয়। এটি বাস্তবায়ন পরিবীক্ষণ ও মূল্যায়ন বিভাগের অধীনে নিয়োজিত।
দরজা
thumb|দরজা দরজা বা ফটক হলো অভ্যন্তরীন পরিসর ও বহিঃপরিসর, এই দুয়ের ভেতর গমনাগমনের জন্য দেয়ালে অবস্থিত ছিদ্র, যা সাধারণত সাত ফুট উচু এবং প্রয়োজন ভেদে চওড়া হয়ে থাকে। দরজার মুখে চৌকাঠ লাগিয়ে তাতে পাল্লা সংযোগ করা হয়, যেন প্রয়োজনে দরজা বন্ধ বা খোলা যায়। এই পাল্লা স্লাইডিং বা সুইং দুই রকমই হতে পারে। সুইঙের পাল্লা সংখ্যা এক বা একাধিক হতে পারে এবং সেই সংখ্যা দিয়েই তার নামকরণ করা হয়। রিভলভিং দরজা আর একটি বিশেষ টাইপ দরজার।
বাংলাদেশের স্থাপনাতে প্রাচীন কাল থেকেই দুই পাল্লা বিশিষ্ট সুইং দরজা ব্যবহার হয়ে আসছে। তবে তৈরি এবং ব্যবহার উপযোগীতার কারণে এখন বাসা বাড়ী বা এ্যাপার্টমেন্ট ভবনে একপাল্লার সুইং দরজাই বেশি ব্যবহৃত হয়। স্লাইডিং দরজা সাধারণত বড় বড় বিপণী বিতান বা বাণিজ্যিক ভবনে ব্যবহৃত হয় বেশি। অবাসিক ভবনে শোয়ার জায়গা থেকে লাগোয়া বারান্দাতে যাওয়ার জন্য স্লাইডিং দরজা ইদানীং বেশ জনপ্রিয়তা পেয়েছে কারণ সেক্ষেত্রে দরজাটি জানালার কাজও করে। আর রিভলভিং দরজা সাধারণত পার্ক বা উন্মুক্ত পরিসরে ব্যবহার করা হয়। নির্মাণ উপকরণ হিসাবে কাঠ, লোহা, এ্যালুমিনিয়ান আর গ্লাসের ব্যবহারই বেশি। দরজা কোন পরিসরের নিরাপত্তা এবং গোপনীয়তা নিশ্চিত করে।
ধীরেন্দ্রনাথ মন্ডল
ধীরেন্দ্রনাথ মন্ডল (১৭ জুলাই ১৯২৯ - ৯ সেপ্টেম্বর ২০০৪) একজন ভারতীয় ক্রিকেটার ছিলেন। তিনি ছিলেন একজন ডানহাতি ব্যাটসম্যান যিনি বাংলার হয়ে খেলতেন। তিনি কলকাতায় জন্মগ্রহণ করেন এবং ভারতে মৃত্যুবরণ করেন।
বিহারের বিরুদ্ধে ১৯৫৫-৯৬ রঞ্জি ট্রফি প্রতিযোগিতার সময় মন্ডল দলের হয়ে একক প্রথম-শ্রেণীর উপস্থিতি করেছিলেন। ওপেনিং অর্ডার থেকে, তিনি প্রথম ইনিংসে একক রান এবং দ্বিতীয় ইনিংসে অপরাজিত ১১ রান করেন, কারণ বাংলা ৯ উইকেটে জয়ী হয়।
জয়ন্তী
জয়ন্তী (जयन्ती, ; বিজয়ী) হিন্দু পুরাণের একটি চরিত্র। তিনি স্বর্গের রাজা দেবরাজ ইন্দ্র এবং তাঁর স্ত্রী শচীর কন্যা।
জয়ন্তীকে শুক্র গ্রহের দেবতা এবং অসুরদের গুরু শুক্রের স্ত্রী হিসাবে বর্ণনা করা হয়েছে। তাদের মিলনের ফলে একটি কন্যা দেবযানীর জন্ম হয়। জয়ন্তীকে জয়ন্তের বোন হিসেবেও বর্ণনা করা হয়। কখনও কখনও তিনি শুক্রের অন্য স্ত্রী উর্জস্বতীর সাথে পরিচিত হন।
সাহিত্য
জয়ন্তী প্রধানত ঘটনার বর্ণনায় আবির্ভূত হয়, শুক্রের সাথে তার বিবাহের কাহিনী। অনেক হিন্দু ধর্মগ্রন্থে এই গল্পটি ব্যাখ্যা অনুযায়ী কিছু ভিন্নতা সহ পুনরায় বলা হয়েছে। গ্রন্থের মধ্যে রয়েছে বায়ুপুরাণ, মৎস্যপুরাণ, ব্রহ্মাণ্ডপুরাণ,  দেবীভাগবত পুরাণ,  এবং পদ্মপুরাণ।
কিংবদন্তি
মৎস্যপুরাণ বর্ণনা করে যে দেবতাদের সাথে যুদ্ধে অসুররা প্রায় ধ্বংস হয়ে গিয়েছিল। তাদের গুরু, শুক্র, দেবতা শিবকে খুশি করতে এবং অসুরদের ধ্বংস থেকে পুনরুজ্জীবিত করার জন্য নতুন ক্ষমতা অর্জন করতে কৈলাস পর্বতে যান। শুক্র কঠোর তপস (তপস্যা) করে। দেবতারা শুক্রের মা কাব্যমাতার দ্বারা অবশিষ্ট অসুরদের এবং তাদের আশ্রয়কে ধ্বংস করার চেষ্টা করে। কিন্তু খুন হওয়া কাব্যমাতা পুনরুত্থিত হওয়ার পর, দেবগণের রাজা ইন্দ্র চিন্তিত হয়ে পড়েন যে শুক্রের সাফল্যে অসুররা আবার সংগঠিত হবে এবং আবার আক্রমণ করবে। তিনি তার কন্যা জয়ন্তীকে শুক্রের সেবা করার জন্য এবং ইন্দ্রের সুবিধার্থে যা কিছু করার জন্য পাঠান।
দেবীভাগবত পুরাণে, ইন্দ্র ঋষিকে প্রলুব্ধ করার জন্য তার তপস্যাকে বিরক্ত করার জন্য জয়ন্তীকে আদেশ দেন। জয়ন্তী তার বাবার পদ্ধতিতে অসন্তুষ্ট, কিন্তু তারপরও তার আদেশকে সম্মান জানাতে কৈলাসে যায়। কৈলাসে, তিনি শুক্রের পরিচারিকা হন এবং বিশ্বস্ততার সাথে তাঁর সেবা করেন। তিনি কলা পাতা দিয়ে তাকে ভক্তি করেন, তার জন্য পান করার জন্য শীতল সুগন্ধি জল সংগ্রহ করেন এবং তার পূজার জন্য তাজা ফুল ও দর্ভ ঘাস সংগ্রহ করেন। তিনি উত্তাপে দাঁড়িয়ে থাকেন এবং ঋষিকে ছায়া দেওয়ার জন্য তার উপরের পোশাকটি ব্যবহার করেন। সে তার ঘুমানোর জন্য উষ্ণ বিছানা প্রস্তুত করে এবং যতক্ষণ না সে ঘুমিয়ে পড়ে ততক্ষণ তাকে পাখা দেয়। সেও ঋষিকে খুশি করার জন্য মিষ্টি কথা বলে। তিনি একজন কর্তব্যপরায়ণ শিষ্যের মতো তার সেবা করেন এবং শুক্রের তপস্যা ভঙ্গ করার জন্য তার পিতার নির্দেশকে উপেক্ষা করেন।
মৎস্য পুরাণে, জয়ন্তী তার বাবার আদেশ অনুসরণ করে। এক হাজার বছর পর, শিব শুক্রের সামনে উপস্থিত হন এবং তাকে তার ইচ্ছামত ক্ষমতা প্রদান করেন। খুশি শুক্র জয়ন্তীর সাথে কথা বলে এবং তাকে তার পরিষেবার জন্য পুরস্কার দেওয়ার প্রতিশ্রুতি দেয়। তার অনুরোধে, সে তাকে বিয়ে করে এবং তার সাথে দশ বছর সময় কাটায়। শুক্র জাদুর খোল তৈরি করেন যাতে তারা বিশ্বের অদৃশ্য হয়ে যায় এবং অক্ষত থাকে। অন্যান্য সংস্করণে, জয়ন্তী শুক্রকে অনুরোধ করে তাদের চারপাশে কুয়াশা তৈরি করতে যাতে তাদের প্রেমের সম্পর্ক বিশ্ব থেকে লুকিয়ে থাকে। পদ্মপুরাণ দশের পরিবর্তে একশ বছর সময়কাল বাড়িয়েছে।
দশ বছর পর, শুক্র তার প্রতিশ্রুতি থেকে মুক্ত হয় এবং জয়ন্তী তাকে তার শিষ্যদের, রাক্ষসদের সাথে দেখা করতে দেয়। মৎস্যপুরাণ ও ব্রহ্মাণ্ডপুরাণ এই সম্পর্কযুক্ত যে দম্পতির মিলন দেবযানী নামে এক কন্যার জন্ম দেয়। হিন্দু মহাকাব্য মহাভারত, যা দেবযানীর জীবনের একটি বিশদ বিবরণ স্মরণ করে, উল্লেখ করে যে তিনি জয়ন্তীর কন্যা। যাইহোক, দেবীভাগবত পুরাণ অসম্মতি জানায় এবং তাকে শুক্রের আরেক স্ত্রী উর্জস্বতীর কন্যা হিসেবে চিত্রিত করে।
ফিনিয়াস অ্যান্ড ফার্ব
ফিনিয়াস অ্যান্ড ফার্ব  হল একটি আমেরিকান অ্যানিমেটেড মিউজিক্যাল - কমেডি টেলিভিশন সিরিজ যা ডিজনি চ্যানেল এবং ডিজনি এক্সডি- এর জন্য ড্যান পোভেনমায়ার এবং জেফ "সোয়াম্পি" মার্শ দ্বারা নির্মিত। ডিজনি টেলিভিশন অ্যানিমেশন দ্বারা প্রযোজিত,  সিরিজটি মূলত ১৭ ই আগস্ট, ২০০৭ সালে লন গনোম বিচ পার্টি অফ টেরর হিসাবে সম্প্রচারিত হয়েছিল এবং ২৮ শে সেপ্টেম্বর, ২০০৭ সালে পুনরায় প্রাকদর্শন করা হয়েছিল; সিরিজটি আনুষ্ঠানিকভাবে ডিজনি চ্যানেলে ১ লা ফেব্রুয়ারী, ২০০৮-এ প্রিমিয়ার হয়েছিল এবং ১২ ই জুন, ২০১৫ পর্যন্ত চলেছিল।
এই প্রোগ্রামটি ফিনিস ফ্লিন এবং তার সৎ ভাই ফার্ব ফ্লেচারকে অনুসরণ করে, যারা গ্রীষ্মের ছুটিতে আট থেকে দশ বছরের মধ্যে বয়সী, অনুসরণ করে। প্রতিদিন, ছেলেরা একটি দুর্দান্ত নতুন প্রকল্প শুরু করে, যা সাধারণত নায়কদের বয়স (এবং কখনও কখনও শারীরিকভাবে অসম্ভব) দেওয়া স্কেলে অবাস্তব। এটি তাদের নিয়ন্ত্রিত বড় বোন ক্যান্ডেসকে বিরক্ত করে, যারা প্রায়শই তার এবংফিনিয়াসের মা, লিন্ডা ফ্লিন-ফ্লেচারের কাছে এবং ফার্বের বাবা লরেন্স ফ্লেচারের কাছে কম ঘন ঘন তাদের শেনানিগানগুলি প্রকাশ করার চেষ্টা করে। সিরিজটি একটি স্ট্যান্ডার্ড প্লট সিস্টেম অনুসরণ করে; চলমান গ্যাগগুলি প্রতিটি পর্বে ঘটে, এবং সাবপ্লটটি প্রায় সর্বদা ফিনিয়াস এবং ফার্বের পোষা প্লাটিপাস পেরিকে ওডাব্লুসিএ (একটি কুল আদ্যক্ষর ছাড়াই সংস্থা) এর জন্য "এজেন্ট পি" নামে একটি গুপ্তচর হিসাবে কাজ করে ডঃ হেইঞ্জ ডুফেনস্মার্থজের সর্বশেষ পরিকল্পনাকে পরাজিত করার জন্য, একজন পাগল বিজ্ঞানী মূলত তার মন্দতা দাবি করার প্রয়োজন দ্বারা চালিত হয় (যদিও তিনি প্রকৃতপক্ষে মন্দ নন এবং নির্দিষ্ট পরিস্থিতিতে একটি ভাল হৃদয় রয়েছে)। ক্যান্ডেস তাদের মাকে দেখানোর ঠিক আগে ছেলেদের প্রকল্পের সমস্ত চিহ্ন মুছে ফেলার জন্য দুটি প্লট শেষে ছেদ করে, যা সাধারণত ক্যান্ডেসকে খুব হতাশ করে তোলে।
পোভেনমায়ার এবং মার্শ এর আগে ফক্সের দ্য সিম্পসনস এবং নিকেলোডিয়নের রকো'স মডার্ন লাইফে একসঙ্গে কাজ করেছিলেন। নির্মাতারা দুই প্রধান বি-প্লট চরিত্র, ড. ডুফেনশমির্টজ এবং মেজর মনোগ্রামকেও কণ্ঠ দিয়েছেন। পোভেনমায়ার একটি ত্রিভুজাকার ছেলের স্কেচ করার পরে ফিনিয়াস এবং ফার্বের গর্ভধারণ হয়েছিল - Phineas জন্য প্রোটোটাইপ - রেস্তোরা তে. পোভেনমায়ার এবং মার্শ একসাথে সিরিজের ধারণাটি তৈরি করেছিলেন এবং ডিজনি চ্যানেলে রান করার আগে এটিকে ১৬ বছর ধরে নেটওয়ার্কগুলিতে পিচ করেছিলেন।
আল শারকি
আল শারকি (الشرقي) পরিবার হলো ফুজাইরাহ এর শাসক রাজপরিবার, যা সাতটি আমিরাতের সাথে সংযুক্ত আরব আমিরাত (ইউএই) গঠন করেছে।
ফুজাইরাহ প্রতিষ্ঠা
নামটি শারকিয়িনের একবচন থেকে এসেছে, দীর্ঘকাল ধরে ট্রুসিয়াল স্টেটসের পূর্ব উপকূল বরাবর প্রভাবশালী উপজাতি (এবং ১৯ শতকের শুরুতে আশেপাশের এলাকায় দ্বিতীয় সর্বাধিক সংখ্যক), শামাইলিয়াহ নামে পরিচিত একটি এলাকা। শার্কিয়িনরা ঐতিহ্যগতভাবে শারজার উপর নির্ভরশীল ছিল এবং শতাব্দীর পর শতাব্দী ধরে, বিচ্ছিন্ন হওয়ার এবং স্বাধীনতা ঘোষণা করার জন্য বেশ কয়েকটি প্রচেষ্টা চালিয়েছিল, অবশেষে ১৯০১ সাল থেকে কার্যত এটি পরিচালনা করে এবং অবশেষে ১৯৫২ সালে একটি ট্রাশিয়াল স্টেট হিসাবে ব্রিটিশ স্বীকৃতি লাভ করে।
জাপানের অঞ্চলসমূহের তালিকা
জাপানের অঞ্চলসমূহ হল দেশটির ঐতিহ্যগত উপবিভাগ ব্যবস্থা। এই অঞ্চল বিভাগগুলো বিভিন্ন ক্ষেত্রে ব্যবহার হয়। এই অঞ্চলগুলো মানচিত্র, ভূগোল এবং আবহাওয়ার রিপোর্ট প্রস্তুতিতে কাজে লাগে। এই অঞ্চলগুলো সাধারণত জাপানের প্রাথমিক বর্ণনা আর বিভিন্ন অঞ্চলের পারস্পরিক তুলনার কাঠামো হিসেবে ব্যবহার হয়।
সংস্কৃতি
জাপানের প্রতিটি অঞ্চলের নিজস্ব সাংস্কৃতিক ঐতিহ্য বর্তমান।
তালিকা
জাপান মোট আটটি অঞ্চলে বিভক্ত। মোটামুটি উত্তর থেকে দক্ষিণে এই অঞ্চলগুলি হল:
ভানোয়ারা
ভানোয়ারা ভারতের পশ্চিমবঙ্গ রাজ্যের বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ভানোয়ারা শহরের জনসংখ্যা হল প্রায় ৭৭৩২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে ভানোয়ারা এর সাক্ষরতার হার সবচেয়ে বেশি।
এই শহরের জনসংখ্যার ১৩% হল ৬ বছর বা তার কম বয়সী।
দিব্যেন্দু নন্দী
দিব্যেন্দু নন্দী একজন ভারতীয় বিজ্ঞানী। তিনি সৌর চক্র নিয়ে গবেষণার জন্য পরিচিত। তিনি মন্টানা স্টেট বিশ্ববিদ্যালয়, হার্ভার্ড-স্মিথসোনিয়ান সেন্টার ফর অ্যাস্ট্রোফিজিক্স এবং ভারতীয় বিজ্ঞান শিক্ষা ও গবেষণা সংস্থানের সাথে জড়িত। তিনি এসকল প্রতিষ্ঠানেই বেশিরভাগ গবেষণার কাজ করেছেন। তিনি বর্তমানে সেন্টার অব এক্সিলেন্স ইন স্পেস সায়েন্সেস ইন্ডিয়ার এর প্রধান ও সমন্বয়ক। প্রতিষ্ঠানটি ভারত সরকারের মানবসম্পদ উন্নয়ন মন্ত্রণালয় দ্বারা ভারতীয় বিজ্ঞান শিক্ষা ও গবেষণা সংস্থানে প্রতিষ্ঠিত হয়েছিল।
দিব্যেন্দু নন্দী ২০১২ সালে আমেরিকান অ্যাস্ট্রোনমিক্যাল সোসাইটির সম্মানজনক ক্যারেন হার্ভি পুরস্কার পেয়েছিলেন। তিনিই এশিয়া-প্রশান্ত মহাসাগরীয় অঞ্চলে কর্মরত প্রথম মহাকাশ বিজ্ঞানী যিনি এই পুরস্কার পেয়েছেন।
শিক্ষা
দিব্যেন্দু নন্দী তার প্রাথমিক স্কুল পড়াশোনা কলকাতার কাশীপুর ইংলিশ স্কুল এবং সেন্ট জেমস স্কুলে সম্পন্ন করেছিলেন। এরপরে তিনি ১৯৯৫ সালে কলকাতার সেন্ট জেভিয়ার্স কলেজ থেকে পদার্থবিজ্ঞানে স্নাতক ডিগ্রি অর্জন করেন। এরপরে তিনি ভারতীয় বিজ্ঞান সংস্থায় যোগদান করেন এবং সেখানে তিনি যথাক্রমে ১৯৯৭ এবং ২০০৩ সালে এম.এস. এবং পিএইচডি ডিগ্রি অর্জন করেন।
কর্মসংস্থান এবং পদসমূহ
• পোস্টডক্টোরাল গবেষণা ফেলো, মন্টানা স্টেট বিশ্ববিদ্যালয়, ২০০২-২০০৪
• গবেষণা বিজ্ঞানী, মন্টানা স্টেট বিশ্ববিদ্যালয়, ২০০৫-২০০৭
• সহকারী গবেষণা অধ্যাপক, মন্টানা স্টেট বিশ্ববিদ্যালয়, ২০০৭-২০০৮
• পরিদর্শক অনুষদ, গণিত ও পরিসংখ্যান ইনস্টিটিউট, সেন্ট অ্যান্ড্রুজ বিশ্ববিদ্যালয়, ২০০৭
• পরিদর্শক জ্যোতিঃপদার্থবিজ্ঞানী, হার্ভার্ড-স্মিথসোনিয়ান সেন্টার ফর অ্যাস্ট্রোফিজিক্স, ২০০৯ ও ২০১০
• সহকারী অধ্যাপক, ভারতীয় বিজ্ঞান শিক্ষা ও গবেষণা সংস্থান, কলকাতা, ২০০৮- বর্তমান। তিনি কলকাতায় ভারতের প্রথম মহাকাশ আবহাওয়া কেন্দ্র স্থাপনে প্রকল্পের নেতা। এটি মহাকাশ আবহাওয়ার ক্ষেত্রে বিশেষত্বের কেন্দ্র হবে।
পুরস্কার এবং স্বীকৃতি
• ১৯৯৫ সালের বি.এস পরীক্ষার ভিত্তিতে ভারত সরকারের জাতীয় বৃত্তি।
• ২০০০ সালে আমেরিকান অ্যাস্ট্রোনমিক্যাল সোসাইটির সৌর পদার্থবিজ্ঞান বিভাগ কর্তৃক "ব্রাকনার স্টুডেন্টশিপ"।
• ২০০৪ সালে ভারতীয় বিজ্ঞান সংস্থা, বেঙ্গালুরুর ভৌত এবং গাণিতিক বিজ্ঞান বিভাগ দ্বারা ২০০২-২০০৩ সালের এর সেরা থিসিসের জন্য "মার্টিন ফারস্টার স্বর্ণপদক"।
• ২০০৭ সালে যুক্তরাজ্যের ব্রিটিশ কাউন্সিলের "গবেষক এক্সচেঞ্জ প্রোগ্রাম অ্যাওয়ার্ড"।
• ২০০৮ সালে আমেরিকান অ্যাস্ট্রোনমিক্যাল সোসাইটির বার্ষিক সভায় সৌর পদার্থবিজ্ঞান বিভাগ কর্তৃক "পার্কার লেকচারশিপ"।
• ২০০৯ সালে ভারত সরকারের বিজ্ঞান ও প্রযুক্তি বিভাগ কর্তৃক "রামানুজন ফেলোশিপ"।
• ২০১১ সালে সৌর ক্রিয়াকলাপের অস্বাভাবিকর উপর দিব্যেন্দু নন্দীর গবেষণা সম্পর্কিত নিবন্ধ এবং সাক্ষাৎকার রয়টার্স, এবিসি, সিবিসি, সিডনি মর্নিং হেরাল্ড, ডন, টাইমস অফ ইন্ডিয়া, টেলিগ্রাফ, হিন্দু, ডেকান হেরাল্ড, হিন্দুস্তান টাইমস, ইন্ডিয়ান এক্সপ্রেস সহ একাধিক সংবাদ প্রতিষ্ঠানে প্রকাশিত হয়েছে। এই ম্যাগাজিনগুলোতেও এই বিষয়ে নিবন্ধ প্রকাশিত হয়েছে: সায়েন্টিফিক আমেরিকান, স্কাই এবং টেলিস্কোপ এবং ডিসকভারি। এসকল চ্যানেলে সাক্ষাৎকার প্রচারিত হয়েছিল: সিএনএন-আইবিএন, লোকসভা টিভি, অল ইন্ডিয়া রেডিও (কলকাতা)।
• ২০১২ সালে আমেরিকান অ্যাস্ট্রোনমিক্যাল সোসাইটির সম্মানজনক ক্যারেন হার্ভি পুরস্কার।
তার সর্বশেষ পুরস্কার পাওয়ার পরে তিনি বলেছেন:"আমি একইসাথে দুর্দান্ত এবং নম্রতা অনুভব করছি। আমি জানি যে বিশ্বজুড়ে আরও কিছু অসামান্য সৌর পদার্থবিদ আছেন যাদের কাছে এই পুরষ্কারটিও যেতে পারত। আমি এখন আমেরিকা থেকে দূরে এবং গত তিন বছর ধরে ভারতে ছিলাম। এই পুরস্কার বিশ্বের কাছে উম্মুক্ত করার জন্য আমেরিকান অ্যাস্ট্রোনমিকাল সোসাইটির সৌর পদার্থবিজ্ঞান বিভাগের মহানুভাবতার জন্য আমি কৃতজ্ঞ বোধ করি।"
খিল রাজ রেগমি
খিলরাজ রেগমি, ওজিডিবি, ওটিএসপি, (खिलराज रेग्मी; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাকে শপথ বাক্য পাঠ করান।
কর্মজীবন
নেপালের পালপা জেলায় রেগমি জন্মগ্রহণ করেন। ১৯৭২ থেকে ১৯৭৪ সালের মধ্যে সুপ্রিম কোর্টে সেকশন অফিসার হিসেবে কর্মজীবন শুরু করেন। তারপর ১৯৭৪ থেকে ১৯৮৫ সময়কালে জেলা হাকিম হিসেবে দেশের বিভিন্ন জেলায় চাকরি করেন। প্রথম শ্রেণীর গেজেটেড কর্মকর্তা ডেপুটি রেজিস্ট্রার হিসেবে ১৯৯১ সাল পর্যন্ত সুপ্রিম কোর্টে মনোনীত হন। পাশাপাশি হাকিম ও মুখ্য হাকিমরূপে নেপালের বিভিন্ন আদালতে শুনানী কার্যক্রম পরিচালনা করেন। ২০০৩ সালে সুপ্রিম কোর্টের বিচারপতি হন। ৬ মে, ২০১১ তারিখে প্রধান বিচারপতি পদে নিয়োগপ্রাপ্ত হন রেগমি। বর্তমানে তিনি সরকারের ভারপ্রাপ্ত প্রধানমন্ত্রীর কার্যাবলী পালন করে যাচ্ছেন। প্রধান রাজনৈতিক দলগুলোর সম্মতিক্রমে নিরপেক্ষ সরকার গঠনকল্পে ভীতিহীন, প্রভাবমুক্ত এবং সমতাসূচক নির্বাচন আয়োজন করাই তার প্রধান দায়িত্ব।
নির্বাহী স্নাতকোত্তর উপাধি
নির্বাহী স্নাতকোত্তর উপাধি (এক্সিকিউটিভ মাস্টার) বা উচ্চতর অধ্যয়নে স্নাতকোত্তর উপাধি (মাস্টার অব অ্যাডভান্সড স্টাডিজ) স্নাতকোত্তর স্তরের একটি উপাধি যা বিশেষ করে কর্মজীবনের মধ্যবর্তী পর্যায়ে অবস্থিত নির্বাহী পেশাদার চাকুরিজীবীদের জন্য প্রণয়ন করা হয়ে থাকে। এ ধরনের উপাধিগুলির মধ্যে রয়েছে কলাবিদ্যায় নির্বাহী স্নাতকোত্তর উপাধি (এক্সিকিউটিভ মাস্টার অব আর্টস), বিজ্ঞানে নির্বাহী স্নাতকোত্তর উপাধি (এক্সিকিউটিভ মাস্টার অব সাইন্স), যোগাযোগে নির্বাহী স্নাতকোত্তর উপাধি (এক্সিকিউটিভ মাস্টার অব কমিউনিকেশন), মানবিক পণ্যস্থানান্তরবিদ্যা ও ব্যবস্থাপনায় উচ্চতর শিক্ষার নির্বাহী স্নাতকোত্তর উপাধি (এক্সিকিউটিভ মাস্টার অব অ্যাডভান্সড স্টাডিজ ইন হিউমেনিটারিয়ান লজিসস্টিকস এন্ড ম্যানেজমেন্ট), ইত্যাদি।
শিক্ষাক্রম কাঠামো
নির্বাহী স্নাতকোত্তর শিক্ষাক্রমে সাধারণত পূর্ণকালীন চাকরিরত পেশাদার ব্যক্তিরা অংশগ্রহণ করে থাকে, তাই এই ব্যাপারটি মাথায় রেখে শিক্ষাক্রমটি নকশা করা হয়৷ শিক্ষাক্রমটি সাধারণত দুই অথবা তিন বছরব্যাপী হয়ে থাকে। পাঠগুলো দিনের বিভিন্ন সময় নেয়া হয়ে থাকে। তবে কিছু কিছু কোর্স এর ক্ষেত্রে ক্লাসগুলো রাতে অথবা সপ্তাহের শেষ দিকে নেয়া হয়ে থাকে৷ অবশ্য কিছু কিছু ক্ষেত্রে এক্সিকিউটিভ মাস্টার্স প্রোগ্রাম কোর্সটি এক বছরে সম্পূর্ণ করা যেতে পারে৷ বোলোঙ্গা সিস্টেম অনুসারে প্রোগ্রামটিতে অংশগ্রহণকারী শিক্ষার্থীদের প্রোগ্রাম কোর্সটি সম্পূর্ণ করে ডিগ্রি অর্জন করার জন্য ৬০ ইসিটিএস অর্জন করতে হবে৷ অন্য সিস্টেমগুলোতে প্রোগ্রামটি সম্পূর্ণ করার সময়কাল নির্ভর করে প্রণয়নকৃত সেমিস্টার এর একাডেমিক ক্রেডিট এবং কোর্স ক্রেডিট এর সর্বমোট সংখ্যা৷
যোগাযোগ বিষয়ে বিজ্ঞানে নির্বাহী স্নাতকোত্তর উপাধি
যোগাযোগ বিষয়ে বিজ্ঞানে নির্বাহী স্নাতকোত্তর উপাধি (এক্সিকিউটিভ মাস্টার অব সাইন্স ইন কমিউনিকেশন সংক্ষেপে ইএমএসকম, এমএসকম) উপাধিটি বৃহৎ ব্যবসাপ্রতিষ্ঠানে যোগাযোগমূলক পেশাদার (কর্পোরেট কমিউনিকেশন প্রফেশনাল) হিসাবে গড়ে ওঠার জন্য একটি বিশেষ উপাধি শিক্ষাক্রম।
বিপণন ও বিক্রয়ে নির্বাহী স্নাতকোত্তর উপাধি
ইতালির মিলান নগরীতে অবস্থিত বোক্কোনি বিশ্ববিদ্যালয়ের এসডিএ বোক্কোনি স্কুল অব ম্যানেজমেন্ট বিভাগ এবং স্পেনের বার্সেলোনার ইএসএডিই বিজনেস স্কুল বিপণন ও বিক্রয়ে নির্বাহী স্নাতকোত্তর উপাধি (এক্সিকিউটিভ মাস্টার ডিগ্রি ইন মার্কেটিং এন্ড সেলস) প্রদান করে থাকে৷ এ উপাধিটি বিপণন ও বিক্রয় ক্ষেত্রের পেশাদারদের দক্ষতা ও উপযুক্ততা বৃদ্ধি করার ক্ষেত্রে বিশেষ ভূমিকা পালন করে থাকে।
এক্সিকিউটিভ মাস্টার অব সাইন্স ইন হেলথ সিস্টেমস
যারা হেলথ সিস্টেম বা স্বাস্থ্য ব্যবস্থার উপর উচ্চশিক্ষা গ্রহণ করতে আগ্রহী, তাদের জন্য এক্সিকিউটিভ মাস্টার অব সাইন্স ইন হেলথ সিস্টেমস ডিগ্রিটি একটি উপযুক্ত ডিগ্রি৷
ভর্তি
সাধারণত এক্সিকিউটিভ মাস্টার্স প্রোগ্রাম এ ভর্তি হওয়ার জন্য আবশ্যিক যোগ্যতাসমূহ নিম্নরূপ: স্নাতক উপাধি, সংশ্লিষ্ট বিষয়ের উপর ৪-৫ বছরের কাজের অভিজ্ঞতা, নেতৃত্বদানের যোগ্যতা।
বিভিন্ন দেশে ভর্তির যোগ্যতা ভিন্ন হতে পারে। কিছু কিছু বিশ্ববিদ্যালয়ে কোর্সটি করার জন্য জিএমএটি, জিআরই অথবা সমমানের কোনো পরীক্ষায় উত্তীর্ণ হওয়ার যোগ্যতা প্রয়োজন হতে পারে।
উত্তীর্ণ হওয়ার যোগ্যতা
বোলোনিয়া নিয়ম অনুসারে উত্তীর্ণ হবার জন্য ৬০ ইসিটিএস ক্রেডিট অর্জন করতে হয়৷ অপরদিকে যুক্তরাষ্ট্রে কোর্সটি সম্পূর্ণ করে উত্তীর্ণ হওয়ার জন্য মার্কিন শিক্ষা মন্ত্রণালয়ের নিয়ম-নীতি অনুসারে ৩৩ টি ক্রেডিট অর্জন করতে হয়৷ ক্রেডিটের সংখ্যা অবশ্য বিভিন্ন প্রতিষ্ঠানের ক্রেডিট সিস্টেমের উপর নির্ভর করে ভিন্ন হতে পারে৷ কোর্সটির শেষের অংশে একজন শিক্ষার্থীকে একটি থিসিস অথবা ফিল্ড প্রজেক্ট সম্পূর্ণ করতে হয়, যেক্ষেত্রে তাদেরকে সাধারণত ৩৫০ থেকে ৫০০ ঘণ্টা সময় ব্যয় করতে হয়৷
ইউরোপ
ইউরোপের বিভিন্ন দেশের বিশ্ববিদ্যালয়গুলি নির্বাহী স্নাতকোত্তর উপাধি প্রোগ্রাম অফার করে থাকে। সুইজারল্যান্ডের লুগানো বিশ্ববিদ্যালয় যোগাযোগের উপর প্রথম ১৯৯৯ সালে বিজ্ঞানে নির্বাহী স্নাতকোত্তর উপাধি চালু করে। ২০০৬ সালে লুগানো বিশ্ববিদ্যালয় মানবিক পণ্যস্থানান্তরবিদ্যা ও ব্যবস্থাপনায় উচ্চতর শিক্ষার নির্বাহী স্নাতকোত্তর উপাধি নামে নতুন একটি নির্বাহী স্নাতকোত্তর উপাধি চালু করে।
অস্ট্রেলিয়া
অস্ট্রেলিয়ার ইউনিভার্সিটি অব মেলবোর্ন এর দ্য গ্রাজুয়েট স্কুল অব হিউম্যানিটি বিভাগটি কলাবিদ্যায় নির্বাহী স্নাতকোত্তর উপাধি (এক্সিকিউটিভ মাস্টার অব আর্টস) প্রদান করে থাকে অস্ট্রেলিয়া এন্ড নিউজিল্যান্ড স্কুল অব গভর্নমেন্ট(এএনজেডএসওজি) জনপ্রশাসনে নির্বাহী স্নাতকোত্তর উপাধি (এক্সিকিউটিভ মাস্টার অব পাবলিক অ্যাডমিনিস্ট্রেশন ডিগ্রি) অফার করে থাকে৷
যুক্তরাষ্ট্র
আমেরিকার ম্যানহাটনে অবস্থিত বিংহামটন ইউনিভার্সিটি স্বাস্থ্যব্যবস্থা বিষয়ে বিজ্ঞানে নির্বাহী স্নাতকোত্তর উপাধি (এক্সিকিউটিভ মাস্টার অব সাইন্স ইন হেলথ সিস্টেম ডিগ্রি) প্রদান করে থাকে৷
অভ্যন্তরীণ সম্পদ বিভাগ
অভ্যন্তরীণ সম্পদ বিভাগ বাংলাদেশে শুল্ক আদায় তদারকির দায়িত্বে নিয়োজিত সরকারের অর্থ মন্ত্রণালয়ের অধীন একটি বিভাগ। সিনিয়র সচিব আবু হেনা মো. রহমাতুল মুনিম বিভাগের বর্তমান প্রধান।
ইতিহাস
১৯৭৯ সালের ২১ এপ্রিল অর্থ মন্ত্রণালয়ের পুনর্গঠনের অংশ হিসেবে অভ্যন্তরীণ সম্পদ বিভাগ গঠিত হয়।
বাচ্চাস লেডিস
ডান|থাম্ব|300x300পিক্সেল| [[সিউল|সিউলের জংনো জেলার জংমিও পার্ক বাচ্চাস নারীদের একটি জনপ্রিয় আবেদনের জায়গা।]] বাচ্চাস লেডিস দক্ষিণ কোরিয়ার সিউলের বয়স্ক নারী পতিতা।
বাচ্চাস লেডিস হল যাদের বয়স ৫০, ৬০ এমনকি তাদের ৮০-এর দশকের নারী, যারা সিউলের পার্ক এবং প্লাজার কাছাকাছি মোটেলে প্রায় ২০,০০০ থেকে ৩০,০০০ ওন ($১৮-২৬ মার্কিন ডলার), বা যদি পুরুষ তার নিয়মিত গ্রাহক হয় তবে তারও কম নেয় যৌনতার জন্য।   বাচ্চাস মহিলারা ঐতিহ্যগতভাবে পার্কগুলিতে বাচ্চাস-এফ এনার্জি ড্রিংকের বোতল বিক্রি করে বয়স্ক পুরুষদের কাছে, যারা তাদের গ্রাহক, কিন্তু ২০-৪০ বছরের অল্প বয়স্ক পুরুষরাও ক্রমশ নিয়মিত গ্রাহক হয়ে উঠছে। গবেষক ডঃ লি হো-সানের মতে, সিউলের জংমিও পার্কে প্রায় ৪০০ জন নারী কাজ করেন।
হয়গ্রীব উপনিষদ্‌
হয়গ্রীব উপনিষদ্‌ বা হয়গ্রীবোপনিষদ্‌ (সংস্কৃত: हयग्रीव उपनिषत्) হল একটি হিন্দু ধর্মগ্রন্থ। এটি ১০৮টি উপনিষদের অন্যতম। হয়গ্রীব উপনিষদ্‌ সংস্কৃত ভাষায় রচিত এবং বিষ্ণুর অশ্বমস্তক-বিশিষ্ট অবতার হয়গ্রীবের প্রতি উৎসর্গিত। এটি বিষ্ণু-উপাসক বৈষ্ণব সম্প্রদায়ের ধর্মগ্রন্থ এবং অথর্ববেদের সঙ্গে যুক্ত। যে হয়গ্রীব বেদের মূর্তস্বরূপ চিত্ত বিষয়ে সর্বাধিক জ্ঞানী, সেই হয়গ্রীবের পূজার মন্ত্রগুলি এই উপনিষদের প্রধান আলোচ্য।
দেয়াল
thumb|200px|right|ইটের দেয়াল। সাধারণত দেয়াল একটি স্থায়ী অবকাঠামো যা কোন একটি জায়গা বা পরিসরকে সুনির্দিষ্ট করে এবং তার নিরাপত্তা নিশ্চিত করে। ইমারতের উলম্ব বা ভার্টিকাল অনুসঙ্গকে সাধারণ ভাবে দেয়াল বলা যায়। দেয়ালের কারণেই ইমারতের গড়ন বা ফর্ম তৈরি হয়। ভবনের কাঠামোর দায়িত্বও দেয়াল বহন করতে পারে যদি না তা সুউচ্চ হয়। কাঠামোর দায়িত্ব পালন করা দেয়ালকে লোড বিয়ারিং দেয়াল বলে। বিভিন্ন পরিসর আলাদা করাও দেয়ালের অন্যতম কাজ। প্রাচীন কালে রোদে শুকানো ইট, কাঠ, বাশ, পাথর ইত্যাদি দিয়ে দেয়াল তৈরি করা হতো। পরবর্তীতে আগুনে পোড়ানো ইটের ব্যবহার হয়েছে প্রচুর এবং তা প্রায় সব সভ্যতাতেই। বর্তমানে কংক্রিটের দেয়াল বেশ জনপ্রিয় হয়ে উঠেছে।
হয়গ্রীব উপনিষদ্‌
কথিত আছে, বিষ্ণুর বাহন গরুড় তিরুবন্তিপুরমে শ্রী বৈষ্ণব সম্প্রদায়ের সন্ত ও গুরু বেদান্ত দেশিকাকে হয়গ্রীব মন্ত্রগুলি শিখিয়েছিলেন।
বিষয়বস্তু
হয়গ্রীব উপনিষদ্‌ দুটি অধ্যায়ে বিভক্ত। এই উপনিষদে মোট শ্লোকের সংখ্যা ২০। ব্রহ্মা তার পুত্র ঋষি নারদকে শিক্ষা দিচ্ছেন - এই আকারে এই উপনিষদ্‌টি রচিত হয়েছে। গ্রন্থের শুরুতেই বিষ্ণুকে সর্বোচ্চ ঈশ্বর রূপে বন্দনা করা হয়েছে এবং তার কাছে তার সকল ভক্তের কল্যাণকামনা করা হয়েছে। সকলের কল্যাণের জন্য ইন্দ্র, গরুড়, সূর্য ও বৃহস্পতিকেও বন্দনা করা হয়েছে।
নারদ তার পিতা ব্রহ্মাকে সকল পাপ নির্মূলকারী এবং জাগতিক ও আধ্যাত্মিক সম্পদ বিতরণকারী ব্রহ্ম সম্পর্কে জিজ্ঞাসা করছেন। ব্রহ্মা বলছেন, যে হয়গ্রীবের মন্ত্রে পাণ্ডিত্য অর্জন করতে পারে, সে শ্রুতি, স্মৃতি, ইতিহাস ও পুরাণ শাস্ত্রে পাণ্ডিত্য অর্জন করেন এবং ধনবান হতে পারেন। এরপর ব্রহ্মা হয়গ্রীব পূজার বিভিন্ন মন্ত্র বর্ণনা করতে শুরু করেন।
প্রথম মন্ত্রে বিষ্ণুকে হয়গ্রীব রূপে জাগতিক বিশ্বের বাইরে অবস্থানকারী ও ত্রাণকর্তারূপে বর্ণনা করা হয়েছে। দ্বিতীয় মন্ত্রে হয়গ্রীবকে ঋক্‌, সাম, যজুর্বেদ ও ওঙ্কারের মূর্তি বলা হয়েছে। তাকে পৃথিবীতে বেদ-আনয়নকারী অশ্বমস্তক-বিশিষ্ট অবতার বলা হয়েছে। তৃতীয় মন্ত্রে বেদের মূর্তি হয়গ্রীবের কাছে প্রার্থনা করা হয়েছে তিনি যেন এই উপনিষদের পাঠকের কাছে বেদজ্ঞান প্রকাশ করেন এবং বলা হয়েছে এই দেবতার গুণকীর্তন করেন ওঙ্কার ও বেদসমূহ। মন্ত্রদ্রষ্টা ঋষির নাম হিসেবে ব্রহ্মা, অত্রি, রবি, সবিতা ও ভার্গবের নাম করা হয়েছে। এই মন্ত্রগুলির ছন্দ হল গায়ত্রী, ত্রিষ্টুভ ও অনুষ্টুভ এবং দেবতা হলেন হয়গ্রীব। বীজমন্ত্রটি হল হ্লৌঁ, শক্তি হল সোহম, কীলক হল হ্লুঁ, বিনিয়োগ হল ভোগ ও মোক্ষ। শেষে অ, উ ও ম এই তিন অক্ষরের সাহায্যে অঙ্গন্যাসের কথা বলা হয়েছে। এরপর ধ্যানমন্ত্রটি বর্ণিত হয়েছে। এই ধ্যানমন্ত্রের সাহায্যে পূজক দেবতার মূর্তিটি মনে মনে কল্পনা করতে পারেন। এই মন্ত্রে হয়গ্রীবকে চতুর্ভূজ বলা হয়েছে। তার চার হাতের তিনটিতে রয়েছে শঙ্খ, সুদর্শন চক্র ও গ্রন্থ এবং চতুর্থ হাতে রয়েছে মহামুদ্রা। ২৯-অক্ষরবিশিষ্ট মন্ত্র (ওঁ শ্রীঁ হ্লৌঁ ওঁ নমো ভগবতে হয়গ্রীবায় বিষ্ণবে মহ্যং মেধাং প্রজ্ঞাং প্রয়চ্চ স্বাহা) ও ২৮-অক্ষরবিশিষ্ট মন্ত্র (ওঁ শ্রীঁ হ্রীঁ ঐঁ ঐঁ ঐঁ ক্লীঁ ক্লীঁ সৌহ্‌ সৌহ্‌ হ্রীঁ ওঁ নমো ভগবতে হয়গ্রীবায় মহ্যং মেধাং প্রজ্ঞাং প্রয়চ্চ স্বাহা) - এই দুই মন্ত্রের কথা বলে প্রথম অধ্যায় শেষ হচ্ছে।
দ্বিতীয় অধ্যায়ের শুরুতে ব্রহ্মে হয়গ্রীবের বীজমন্ত্রটির কথা বলছেন। তিনি এই মন্ত্রটি প্রথমে শিবকে শিখিয়েছিলেন। শিব এই মন্ত্র সঙ্কর্ষণকে, সঙ্কর্ষণ নারদকে এবং নারদ ব্যাসকে শেখান। ব্যাসকে জগতকে এই মন্ত্র শিক্ষা দেন। হয়গ্রীবের বীজমন্ত্রটিকে এই উপনিষদে "মন্ত্ররাজ" বলা হয়েছে। এই মন্ত্র সূর্য ও অন্যান্য দেবতারা জপ করেন এবং এই মন্ত্রই হয়গ্রীবের বাণীমূর্তি। যিনি এই মন্ত্র জপ করেন, তিনি সর্বোচ্চ জ্ঞান এবং দিকপাল, রাজন্যবর্গ ও নাগের অধিপতি হন।
কথিত আছে অন্য একটি মন্ত্র অমৃতং কুরু কুরু স্বাহা (অনুগ্রহ করে আমাকে অমর করুন) জপকারীকে জ্ঞান, ধন ও অষ্ট সিদ্ধ প্রদান করে। আরও বলা হয়েছে হ্লৌঁ সকলসম্রাজ্ঞেন সিদ্ধিং কুরু কুরু স্বাহা এই সকল মন্ত্রগুলি জানতে সাহায্য করে। যারা এই মন্ত্রগুলি জপ করে, তাদের সব পাপ ধুয়ে যায় এবং তারা আনুষ্ঠানিকভাবে পবিত্র হয়। জীবনে সে দেহের উপর কর্তত্ব করে এবং মৃত্যুর পর মোক্ষ লাভ করে। প্রজ্ঞানং ব্রহ্ম, (জ্ঞানই ব্রহ্ম), তত্ত্বমসি (তুমিই সে), অয়মাত্মা ব্রহ্ম (আমার আত্মাই ব্রহ্ম) এবং অহং ব্রহ্মাস্মি (আমিই ব্রহ্ম) - এই চারটি বৈদিক মহাবাক্যের অর্থ সে অনুধাবন করতে সমর্থ হয়। এরপর চারটি বৈদিক মন্ত্র পাঠ করা হয়। এগুলি হল : (১) যদ্‌ বাক্‌ বদন্তি, (২) গৌরিমিমায়া, (৩) ওষ্টাপিধান ও (৪) সা সর্পরীরাতিম।
উপনিষদ্‌ গ্রন্থাবলির রীতি অনুসারে, হয়গ্রীব উপনিষদের শেষে এই গ্রন্থটির মাহাত্ম্য বর্ণনা করা হয়েছে। বলা হয়েছে। একাদশী তিথিতে এই উপনিষদ পাঠ করলে হয়গ্রীবের আশীর্বাদ পাওয়া যায় এবং বিশিষ্ট ব্যক্তি হয়ে জীবনের শেষে মোক্ষ লাভও হয়ে থাকে। গ্রন্থের শেষে একটি প্রার্থনায় বলা হয়েছে এই মন্ত্রগুলি ব্রহজ্ঞান এবং এই ভক্ত যেন হয়গ্রীব এবং এই মন্ত্রগুলিকে কখনও না ভুলে যান।
মানিক খান
মানিক খান (জন্ম: ২ জানুয়ারী ১৯৯৭) একজন বাংলাদেশী ক্রিকেটার। যিনি ৯ ফেব্রুয়ারি ২০১৮ সালে ঢাকা প্রিমিয়ার বিভাগ ক্রিকেট লিগে প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেট তালিকার স্থান অর্জন করেছিলেন। তিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে প্রাইম দোলেশ্বর স্পোর্টিং ক্লাবের হয়ে টি-টোয়েন্টিতে আত্মপ্রকাশ করেছিলেন।
মিলান কুন্ডেরা
মিলান কুন্ডেরা এক বিংশ শতাব্দীর প্রথম অর্ধাংশের পৃথিবীর অন্যতম জনপ্রিয় একজন লেখক। তিনি প্রধানত চেক ভাষায় লেখেন। তবে তার কিছু বই ফরাসিতেও লেখা।
তার জন্ম ১ এপ্রিল ১৯২৯ চেকস্লাভাকিয়ার ব্রানোতে। তার রচনা প্রায় চল্লিশের অধিক ভাষায় অনূদিত হয়েছে। অস্তিত্তের অসহনীয় লঘুতা, অমরত্ব, জীবন অন্য কোথাও, মস্করা, বিদায়ী ভোজসভা, হাসি ও বিস্মরণের বই প্রভৃতি পৃথিবী বিখ্যাত উপন্যাসের লেখক তিনি। প্রায় প্রতি বছরই সাহিত্যে নোবেল প্রাইজের শর্টলিস্টে তার নাম থাকে।
তার রচিত প্রথম উপন্যাস 'ঠাট্টা' (The Joke)। উপন্যাসের শিল্পরূপ (Art of the Novel) তার ফরাসি ভাষায় লেখা একটি ননফিকশান। রাজনৈতিকভাবে তিনি মানবতাবাদী উদারনৈতিক। সরকারের সাথে মতানৈক্যের জন্য তিনি দেশ ত্যাগ করেন। প্রায় গত চল্লিশ বছর ধরে তিনি ফ্রান্সে বসবাস করছেন।
অনিল ভৌমিক
অনিল ভৌমিক (১৯৩২ - ?) একজন প্রখ্যাত শিশুসাহিত্যিক। তিনি মূলত তার সৃষ্ট কাল্পনিক চরিত্র ফ্রান্সিস এবং তার বন্ধুদের অ্যাডভেঞ্চার কাহিনীর জন্য বিখ্যাত।
প্রারম্ভিক জীবন
অনিল ভৌমিকের জন্ম হয় ১৯৩২ সালের ব্রিটিশ ভারতের বর্তমান বাংলাদেশের চট্টগ্রামে। তার বাল্যকাল এবং প্রথম যৌবন কেটেছিল ময়মনসিংহ জেলার জামালপুর শহরে। ১৯৫০ খ্রিষ্টাব্দের সাম্প্রদায়ীক দাঙ্গার সময় তিনি দেশত্যাগ করে পশ্চিমবঙ্গে চলে আসেন। এরপর তিনি কেন্দ্রীয় সরকারের অ্যাকাউনটেন্ট জেনারেল অফিসে পেশাগত জীবন শুরু করেন। এরপর তিনি এই চাকরি ছেড়ে শিক্ষকতার পেশা গ্রহণ করেন। তার শিক্ষাগত যোগ্যতা ছিলে এমএ বিটি। তিনি আকাশবাণীতে বিখ্যাত লেখকদের গল্প উপন্যাসের বেতার নাট্যরূপ লিখেছেন। 'পরাশর রায়' এই ছদ্মনামে তিনি আকাশবাণীর তালিকাভুক্ত গীতিকার।
সাহিত্যকর্ম
কিশোর বয়সে 'পাঠশালা' পত্রিকায় প্রথম তার 'সে' গল্পটি প্রকাশিত হয়। শিক্ষকতার সময়ে তিনি ছাত্রদের কাছে বলতে শুরু করেন দুঃসাহসী ফ্রান্সিস এবং তার বন্ধুদের গল্প। ছাত্রদের আগ্রহ দেখে তিনি এই গল্পগুলি লেখার পরিকল্পনা করেন। 'শুকতারা' পত্রিকার অন্যতম কর্ণধার ক্ষীরোদ চন্দ্র মজুমদারকে একটি পরিচ্ছেদ লিখে পড়তে দেওয়ার পরে তিনি খুশি হন এবং উৎসাহ দান করেন। এরপর তিনি প্রথম ফ্রান্সিসের কাহিনী 'সোনার ঘণ্টা' সমাপ্ত করেন। এটি শুকতারা পত্রিকায় ধারাবাহিকভাবে প্রকাশিত হয়। এর পরের ফ্রান্সিস কাহিনী 'হীরের পাহাড়'ও শুকতারাতেই প্রকাশিত হয়। এর পরের কাহিনীগুলি প্রকাশে সবথেকে বেশি উৎসাহ দেন 'উজ্জ্বল সাহিত্য মন্দির' প্রকাশনা সংস্থার কর্ণধার কিরীটিকুমার পাল। তিনি ফ্রান্সিসের কাহিনী ছাড়াও আরো কিছু কাহিনী রচনা করেছেন। পরাশর রায় ছদ্মনামে শুকতারায় তার রচিত ত্রয়ী সত্যসন্ধানীর কাহিনী প্রকাশিত হয়।
খোরশেদ আরা হক
খোরশেদ আরা হক (জন্ম: ১০ মে, ১৯৪০ মৃত্যু: ১২ জুলাই, ২০২২) ছিলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টির সদস্য। তিনি মহিলাদের জন্য সংরক্ষিত আসন থেকে নির্বাচিত হন।
জন্ম ও পারিবারিক পরিচিতি
খোরশেদ আরা হক কক্সবাজারে জন্মগ্রহণ করেন। তিনি কক্সবাজারের দক্ষিণ কলাতলীতে বসবাস করেন।
রাজনৈতিক জীবন
খোরশেদ আরা হক বাংলাদেশ জাতীয় পার্টির একজন সদস্য। মহিলাদের জন্য সংরক্ষিত আসন-৫০ থেকে তিনি সাংসদ নির্বাচিত হয়েছেন। একই সাথে জনপ্রশাসন মন্ত্রণালয় সংক্রান্ত সংসদীয় স্থায়ী কমিটির একজন সদস্য হিসেবে দায়িত্ব পালন করছেন।
নির্বাচন
খোরশেদ আরা হক বাংলাদেশ জাতীয় সংসদে মহিলাদের জন্য সংরক্ষিত আসন থেকে প্রতিদ্বদন্দীতা করেন। তার প্রতিদ্বন্দী আওয়ামী লীগের প্রার্থী সাবিহা নাহার বেগমের প্রার্থীতা বাংলাদেশ নির্বাচন কমিশন বাতিল করে দেয়, কারণ তার টেলিফোন বিল বাকি ছিলো। তার বকেয়া বিল ছিলো ২ লক্ষ ২৩ হাজার ৪৮৮ টাকা। তিনি বকেয়া বিল পরিশোধ করেন এবং আবার মনোনয়ন জমা দেন। কিন্তু বাংলাদেশ নির্বাচন কমিশন তা গ্রহণ করে নি। তাই খোরশেদ আরা হক বাধাহীন ভাবে বিজয়ী হন। ১০ এপ্রিল নির্বাচন কমিশন (ইসি) নির্বাচিত ঘোষণা করে এবং একই দিনে নির্বাচন কমিশন তার নামে গ্যাজেট প্রকাশ করে।
নারী অধিকার আদায়ের আন্দোলনে তিনি বাংলাদেশে একজন উল্লেখযোগ্য নারী অধিকার কর্মী। জাতীয় সংসদে তিনি অর্থমন্ত্রী আবুল মাল আব্দুল মুহিতের ১৫% মুসক নীতির সমালোচনা করেন। কক্সবাজারে রোহিঙ্গাদের ত্রান বিতরণে একটি সরকারি প্রতিনিধিদলের প্রতিনিধি ছিলেন তিনি।
জারিফ আবদুল্লা
জারিফ আবদুল্লা একজন বাংলাদেশী ক্রিকেটার। তিনি ১ জুন ২০১৭ তারিখে পারটেক্স স্পোর্টিং ক্লাবের হয়ে ২০১৬–১৭ ঢাকা প্রিমিয়ার ডিভিশন লীগে লিস্ট এ অভিষেক করেন।
ঝজ্জর জেলা
ঝজ্জর জেলা উত্তর ভারতের হরিয়ানা রাজ্যের ২২টি জেলার একটি। জেলাটি ১৯৯৭ সালের ১৫ জুলাই রোহতাক জেলা থেকে সৃষ্ট এবং এর সদর দফতর ঝজ্জর। এটি দিল্লি থেকে  দুরে অবস্থিত এবং একটি গুরুত্বপূর্ণ শিল্প কেন্দ্র হিসাবে গড়ে উঠেছে। জেলার অন্যান্য শহরগুলি হলো বাহাদুরগড়, বদলি এবং বেরী। বাহাদুরগড় জেলা ও রাজ্যের প্রধান শহর। বাহাদুরগড় ভারতের একমাত্র শহর হিসাবেও পরিচিত যেটি জেলা সদরের চেয়ে আয়তনে বড়।
জেলাটির আয়তন এবং ২০০১ সালে এর জনসংখ্যা ছিল ৭০৯,০০০। এই জেলায় দুটি শিল্পাঞ্চলে ৩৩০০টিরও বেশি শিল্প রয়েছে। এই জেলার মূল শিল্পগুলি হলো সিরামিক, কাঁচ, রাসায়নিক, প্রকৌশল, বৈদ্যুতিক এবং ইলেকট্রনিক্স। বাহাদুরগড় শহর জেলার প্রধান শিল্পাঞ্চল এবং এখানে ২৮০০টিরও বেশি মাঝারি আকারের শিল্প এবং ২০০টি বৃহতাকারের শিল্প রয়েছে। এখানে ৩৩০০টি শিল্প প্রতিষ্ঠান রয়েছে যার মোট বিনিয়োগের পরিমান ৪,০০,০০০ কোটি টাকা। এই রাজ্যের প্রধান ফসলগুলি হলো চাল, গম এবং ভুট্টা। মোট সেচযুক্ত জমির আয়তন প্রায় ।
জনসংখ্যা
ঝজ্জর জেলার জনসংখ্যা ৯৫৮৪০৫, যেটি ফিজির জনসংখ্যার প্রায় সমান। ভারতের ৬৪০টি জেলার মধ্যে এটি ৪৫৬তম। জেলাটির জনঘনত্ব , ২০০১ থেকে ২০১১ সালের জনসংখ্যা বৃদ্ধির হার ৮.৭৩%, লিঙ্গ অনুপাত ৭৮২, এবং সাক্ষরতার হার ৮০.৮%।
ভারতের ২০১১ সালের জনগণনার সময়ে, জেলার ৯৯.৯৪% জনগোষ্ঠী হিন্দি এবং ০.৪০% পাঞ্জাবি তাদের প্রথম ভাষা হিসাবে ব্যবহার করতো। জাট এই জেলার মূল প্রভাবশালী জাতি। ২০১১ সালের জনগণনা অনুসারে ঝজ্জর শহরের জনসংখ্যা হল ৪৮৪২৪, বেরীর ১৫৯৩৪, এবং জেলার প্রধান শহর বাহাদুরগড়ের ১,৭০,৭৬৭।
২০১১ সালের জাতীয় জনগণনায় দেখা গেছে যে ঝজ্জর জেলায় ০-৬ বয়সসীমার লিঙ্গ অনুপাত ভারতে সর্বনিম্ন, যেখানে ১০০০টি ছেলের মধ্যে মেয়ের সংখ্যা মাত্র ৭৮২টি। ঝজ্জরের দুটি গ্রামে লিঙ্গ-অনুপাত অত্যন্ত কম: বাহরানা ও দিমানার লিঙ্গ অনুপাত প্রতি ১০০০টি ছেলের জন্য যথাক্রমে ৩8৮ এবং ৪৪৪ জন মেয়ে। নিষিদ্ধ হওয়া সত্বেও ঝজ্জরে বাবা-মা নিবন্ধিত চিকিৎসালয়ে গোপনে আল্ট্রাসাউন্ডের মাধ্যমে ভ্রূণের নির্ধারণ করান, এবং এর ফলাফলের ক্ষেত্রে বিষেশ সাংকেতিক শব্দ ব্যবহার করা হয়: ছেলের জন্য লাড্ডু এবং মেয়ের জন্য জালেবী; এই পরিবারগুলি প্রায়শই কণ্যা ভ্রূণের গর্ভপাত করায়।
প্রশাসনিক বিভাগ
ঝজ্জর জেলা ৪টি বিভাগে বিভক্ত: ঝজ্জর, বাহাদুরগড়, বদলি এবং বেরী। ঝজ্জর মহকুমা দুটি তহসিল নিয়ে গঠিত: ঝজ্জর এবং মাতানহাইল। বাহাদুরগড় মহকুমা একটি মাত্র তহসিল নিয়ে গঠিত, বাহাদুরগড়। বদলি এবং বেরি মহকুমায় প্রতিটিতে একটি করে তহসিল রয়েছে।
শিল্প
বাহাদুরগড় জেলার প্রধান শিল্পকেন্দ্র। জেলার মোট ৩৩০০ শিল্পের মধ্যে বাহাদুরগড়েই ৩,০০০টি শিল্প রয়েছে। বেসিক শিল্পগুলি হল সিরামিক, কাঁচ, রাসায়নিক, প্রকৌশল, বৈদ্যুতিক এবং ইলেকট্রনিক্স।
ছোট এবং মাঝারি শিল্প সংস্থা
ঝজ্জর জেলায় ৩১শে ডিসেম্বর ২০০০ হিসাব অনুযায়ী ১৮১৮টি ক্ষুদ্র শিল্প প্রতিষ্ঠান রয়েছে। এই প্রতিষ্ঠানগুলির মোট আনুমানিক বিনিয়োগ ৯৫৫০.০১ লক্ষ টাকা এবং মোট কর্মসংস্থান ১২,১৫৩। ২০১৬ সালে ঝজ্জর জেলায় ৩০৫০টি ক্ষুদ্র এবং মাঝারি শিল্প ছিল, যার মধ্যে শুধু বাহাদুরগড়েই ২৮০০টি ছিল মাঝারি শিল্প।
বৃহৎ শিল্প সংস্থা
২০১৬ সালে এই জেলায় ২৫০টিরও বেশি বৃহৎ শিল্প ছিল যেগুলি উৎপাদন শিল্পে নিযুক্ত ছিল। এর মধ্যে ২০০টি ছিল বাহাদুরগড়ে।
আল জাজিরা মিডিয়া নেটওয়ার্ক
আল জাজিরা মিডিয়া নেটওয়ার্ক (এজেএমএন) হচ্ছে কাতার ভিত্তিক পরিচালিত একটি আন্তর্জাতিক পাবলিক মিডিয়া যার সদর দপ্তর দোহার ওয়াদি আল সাইলের রেডিও এবং টেলিভিশন কর্পোরেশন কমপ্লেক্সে অবস্থান করছে। এটি আন্তর্জাতিক আরবি সংবাদভিত্তিক টেলিভিশন চ্যানেল আল জাজিরার মূল সংস্থা এবং অন্যান্য প্রায় একই ধরনের বাস্তব তথ্যমূলক সক্রিয় প্রতিষ্ঠান। প্রাথমিকভাবে শুধুমাত্র আরবি ভাষার একটি সংবাদ মাধ্যম হিসেবে চ্যানেলটি যাত্রা শুরু করলেও বর্তমানে বিশ্বের বিভিন্ন দেশে স্যাটেলাইট টেলিভিশন চ্যানেল হিসাবে চালু করা হয় যেখানে এটি একাধিক ভাষায় ও এর বাইরে ইন্টারনেট সংস্করনন এবং বিশেষ টেলিভিশন চ্যানেল সহ বেশ কয়েকটি আউটলেট সহ একটি বিশ্বব্যাপি বিস্তৃত একটি বিশাল নেটওয়ার্কে ছড়িয়ে পড়েছে। চ্যানেলটির সভাপতি বা মহাপরিচালক হিসেবে দায়িত্ব পালন করছেন শেখ হামাদ বিন থামির আল থানি। এছাড়াও ভারপ্রাপ্ত মহাপরিচালক হিসেবে দায়িত্বে আছেন মোস্তফা সওগ।
আউগুস্তুস
থাম্ব|285x285পিক্সেল|সিভিক ক্রাউন পরা অগাস্টাসের [[ভাস্কর্য, মিউনিখ, জার্মানি]] সম্রাট আউগুস্তুস (ইমপেরেটর সীজার দিভি ফাইলাস আউগুস্তুস); (২৩শে সেপ্টেম্বর, ৬৩ খ্রিস্টপূর্বাব্দ - ১৯শে আগস্ট, ১৪, নোলা, নেপল্‌সের কাছে) ছিলেন রোমান সাম্রাজ্যের প্রথম সম্রাট। তার জন্মনাম ছিল গাইউস অক্তাভিউস। পরবর্তীতে তিনি নিজের নাম বদলে গাইউস ইউলিউস কায়েসার অক্তাভিয়ানুস রাখেন। সম্রাট হবার পূর্বে তিনি অক্তাভিয়ান নামেও পরিচিত ছিলেন। আউগুস্তুস একটি স্বৈরতান্ত্রিক শাসনের প্রবর্তন করেন, যা প্রিঙ্কিপাতে নামে পরিচিত ছিল। আউগুস্তুস ছিলেন এই রাষ্ট্রের প্রিঙ্কেপ্‌স বা প্রথম নাগরিক। এই নতুন শাসনব্যবস্থা বাইরের অবয়বে প্রজাতান্ত্রিক হলেও আউগুস্তুস এটিকে কাজে লাগিয়ে রোমান জনজীবনের প্রায় সমস্ত দিক নিয়ন্ত্রণে সক্ষম হন এবং গ্রিক-রোমান বিশ্বে স্থিতিশীলতা ও সমৃদ্ধি নিয়ে আসেন। ইতিহাসের অন্যতম দক্ষ প্রশাসক আউগুস্তুস রোমান সাম্রাজ্যের ক্ষমতা রোমে কেন্দ্রীভূত করেন।
আউগুস্তুস তথা অক্তাভিয়ান একটি ধনী পরিবারে জন্ম নেন ১৮ বছর বয়সে তার পিতামহের ভ্রাতা জুলিয়াস সিজারের (ইউলিউস কায়েসার) পালিত সন্তান ও উত্তরসূরী হিসেবে নামাঙ্কিত হন। সিজারের মৃত্যুর পর রোমে ক্ষমতার দ্বন্দ্ব্ব সৃষ্টি হয়, এবং মার্ক অ্যান্টনি এবং লেপিদুসের সাথে তিনি তৃতীয় শাসক হিসেবে ৪৩ খ্রিস্টপূর্বাব্দে পুনর্গঠিত রোমান রাষ্ট্র শাসন করতে থাকেন। ৪২ খ্রিস্টপূর্বাব্দে সিজারের আততায়ী ব্রুটাস (ব্রুতুস) এবং কাসিউস-কে ফিলিপ্পিতে পরাজিত করার পর অক্তাভিয়ান ও মার্ক অ্যান্টনি রোমান সাম্রাজ্যকে দুই ভাগে ভাগ করে ফেলেন। অক্তাভিয়ান সাম্রাজ্যের পশ্চিম অংশ শাসনের অধিকার পান। এরপর অক্তাভিয়ান বিভিন্ন শত্রুর বিরুদ্ধে জয়লাভ করেন। ৩২ খ্রিস্টপূর্বাব্দে তিনি লেপিদুসকে এবং ৩১ খ্রিস্টপূর্বাব্দে তিনি অ্যান্টনি ও মিশরের রাণী ক্লিওপেট্রাকে পরাজিত করেন এবং এই সাথে গ্রিক-রোমান বিশ্বের একাধিপতিতে পরিণত হন। ৩১ খ্রিস্টপূর্বাব্দ থেকে ২৩ খ্রিস্টপূর্বাব্দ পর্যন্ত তিনি রোমান প্রজাতন্ত্রের একজন কনসাল হিসেবে দায়িত্ব পালন করেন। ২৭ খ্রিস্টপূর্বাব্দে তিনি আউগুস্তুস উপাধি গ্রহণ করেন এবং ২৩ খ্রিস্টপূর্বাব্দে একনায়ক সম্রাটের মর্যাদা লাভ করেন। এরপর তিনি ধীরে ধীরে রোমান সাম্রাজ্যের প্রশাসনিক কাঠামোর সংস্কার সাধন করেন এবং ইউরোপের অনেক নতুন অঞ্চল বিজয় করেন। মৃত্যুর পর তাকে দেবতার মর্যাদা দেওয়া হয় এবং তার পালিত পুত্র তিবেরিউস রোমান সম্রাট হন।
আল-জামেয়াতুল-ইসলামিয়া
আল জামেয়াতুল ইসলামিয়া হলো সুন্নি বেরলভী মুসলমানদের একটি ইসলামী মাদ্রাসা। এটি ভারতের উত্তরপ্রদেশ রাজ্যের ফৈজাবাদ জেলার রৌনাহানির কাছে অবস্থিত।
ইতিহাস
আল জামেয়াতুল-ইসলামিয়া ১৯৬৪ সালে কামারুজ্জামান আজমি প্রতিষ্ঠা করেছিলেন। ডঃ সৈয়দ মাহফুজুর রহমান, ডাঃ সৈয়দ হাবিবুর রহমান, সৈয়দ মোহাম্মদ ইলিয়াছ, আলহাজ শামিউল্লাহ খান, হাজী সাগীর আহমেদ খান (কলকাতা), আখলাক খান (দিল্লি), মোস্তাক আহমেদ, মুন্নি খান, ইতলাফত আহমদ খান, মোহাম্মদ রিয়াজ খান ও ওয়াসিম আহমদ প্রভৃতি মূল ব্যক্তিদের একটি মূল দল আজমিকে সমর্থন করেছিল। ১৯৭৪ সালে জালালউদ্দিন কাদরিকে ম্যানেজার পদে নিয়োগ দেওয়া হয়।
প্রফুল্ল কুমার দাশ
প্রফুল্ল কুমার দাস (জন্ম ) ১ এপ্রিল ১৯৭৭ থেকে ২৫ জুলাই ১৯৭৭ পর্যন্ত ভারতের ত্রিপুরা রাজ্যের মুখ্যমন্ত্রী ছিলেন।
মিজানুর রহমান খান (সামরিক কর্মকর্তা)
মিজানুর রহমান খান বাংলাদেশ সেনাবাহিনীর একজন সাবেক মেজর জেনারেল। তিনি বাংলাদেশের আধাসামরিক বাহিনী বাংলাদেশ আনসার এবং গ্রাম প্রতিরক্ষা বাহিনী র প্রধান হিসাবে দায়িত্ব পালন করছেন।
জন্মস্থান
মেজর জেনারেল মিজান ১৯৬৫ সালের ১৫ জানুয়ারি তারিখে ঢাকা জেলায় জন্মগ্রহণ করেন।
কর্মজীবন
১৯৮৫ সালের ১৯ মে তারিখে বাংলাদেশ সেনাবাহিনীর ৩ ইস্ট বেংগল রেজিমেন্টে তিনি কমিশন লাভ করেন। তিনি পাকিস্তানের কোয়েটা থেকে ব্যাটালিয়ন কমান্ডার কোর্স-৪৮ এবং অস্ট্রেলিয়ায় এ বিষয়ে উচ্চতর প্রশিক্ষণ গ্রহণ করেন। তিনি ৩, ১১ ও ২০ ইস্ট বেংগলে নিয়োগ দায়িত্ব পালন করেন, তিনি একইসাথে সদর দপ্তর ৬৬ পদাতিক ডিভিশন, ৫২, ৮১ ও ২০৩ পদাতিক ব্রিগেডে গ্রেড-১, গ্রেড-২ ও গ্রেড-৩ স্টাফ অফিসার হিসেবে দায়িত্ব পালন করেছেন। তিনি ইউনিট অধিনায়ক হিসেবে ৩ ই বেংগল এবং কমান্ডার হিসেবে ৮৮ পদাতিক ব্রিগেড এবং ৫২ পদাতিক ব্রিগেড কমান্ড করেন। মেজর জেনারেল মিজান ২০১৩ সালের ০৮ আগস্ট তারিখে মেজর জেনারেল পদবিতে পদোন্নতি লাভ করেন এবং লজিস্টিকস্ এরিয়ার এরিয়া কমান্ডার হিসেবে যোগদান করেন। তিনি র‌্যাপিড অ্যাকশন ব্যাটেলিয়ান (র‌্যাব) এ প্রেষণে নিয়োজিত থাকা অবস্থায় একটি ইউনিটে অধিনায়ক এবং পরবর্তীতে র‌্যাবের অপারেশন উইংয়ের পরিচালক ও অতিরিক্ত মহাপরিচালক এর দায়িত্ব পালন করেন। তিনি জাতিসংঘ মিশনে প্রথমবার কম্বোডিয়ায় বাংলাদেশ ব্যাটালিয়নের প্লাটুন কমান্ডার এবং পরবর্তীতে লাইবেরিয়ায় ব্যানব্যাট-১৮ এর কন্টিনজেন্ট কমান্ডার হিসেবে নিয়োজিত ছিলেন। তিনি আনসার-ভিডিপি উন্নয়ন ব্যাংক এর সাবেক চেয়ারম্যান।
উইলিয়াম হেন্টি
উইলিয়াম হেন্টি (William Henty; জন্ম: ২৩ সেপ্টেম্বর, ১৮০৮ - মৃত্যু: ১১ জুলাই, ১৮৮১) সাসেক্সের পশ্চিম টারিং এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ১৮৫১ সময়কালে সংক্ষিপ্ত সময়ের জন্যে প্রথম-শ্রেণীর ক্রিকেটে অংশ নেন। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়ার প্রতিনিধিত্ব করেছেন। দলে তিনি মূলতঃ আন্ডারআর্ম বোলিং করতেন।
ঘরোয়া ক্রিকেট
১৮৩৭ সালে তাসমানিয়ায় অভিবাসিত হন। অস্ট্রেলীয় প্রথম-শ্রেণীর ক্রিকেটার হিসেবে ১৮৫১ সালে দুইটি খেলায় অংশ নিয়েছিলেন উইলিয়াম হেন্টি। অস্ট্রেলিয়ার মাটিতে প্রথমবারের মতো অনুষ্ঠিত প্রথম-শ্রেণীর ক্রিকেটে অংশগ্রহণের বিরল কৃতিত্ব প্রদর্শন করেন। এছাড়াও প্রথম-শ্রেণীর ক্রিকেটে সর্বপ্রথম বোলিংয়ের কৃতিত্ব রয়েছে তার। তাসমানিয়ার পক্ষে উভয় ইনিংসেই বোলিংয়ের গোড়াপত্তন তিনিই করেন। ডানহাতে আন্ডারআর্ম বোলিং করে ৪/৫২ ও ৫/২৬ লাভ করেছিলেন।
ব্যক্তিগত জীবন
২০ বছরের অধিক সময় আইনচর্চার সাথে জড়িত থাকেন। ১৮৫৭ সালে তামার আইনসভার সদস্যরূপে নির্বাচিত হন। ওয়েস্টন মন্ত্রীপরিষদে ঔপনিবেশিক সচিব ছিলেন তিনি। ১৮৬২ সালে পদত্যাগের পূর্ব-পর্যন্ত সাড়ে পাঁচ বছর এ দায়িত্ব পালন করেন। ১৮৬২ সালে ইংল্যান্ডে প্রত্যাবর্তন করেন। এরপর ১১ জুলাই, ১৮৮১ তারিখে ৭২ বছর বয়সে সাসেক্সের হোভে উইলিয়াম হেন্টির দেহাবসান ঘটে।
শেকসপিয়রের সাহিত্যকর্মের প্রতি বেশ আগ্রহ ছিল তার। মৃত্যু পরবর্তীকালে ‘সেক্সপিয়র উইদ সাম নোটস অন হিজ আর্লি বায়োগ্রাফি’ শীর্ষক ক্ষুদ্রাকৃতির পুস্তিকা ব্যক্তিগত উদ্যোগে প্রকাশ করা হয়। গুরুত্ব কম হলেও আর. হ্যারিসন এর ভূমিকা লেখেন।
আরিফ আহমেদ
আরিফ আহমেদ একজন বাংলাদেশী ক্রিকেটার। তিনি ২০০১-০২ জাতীয় ক্রিকেট লীগে প্রথম-শ্রেণীর ক্রিকেটে অভিষেক করেন।
মেরি জো ব্যাং
মেরি জো ব্যাং (জন্ম ২২ অক্টোবর, ১৯৪৬ ওয়েনসভিলে, মিসৌরি ) একজন মার্কিন কবি।
জীবন
ব্যাং ফার্গুসন, মিসৌরিতে বড় হয়েছেন। তিনি নর্থওয়েস্টার্ন ইউনিভার্সিটি থেকে সমাজবিজ্ঞানে স্নাতক এবং স্নাতকোত্তর, সেন্ট্রাল লন্ডনের পলিটেকনিক থেকে ফটোগ্রাফিতে স্নাতক এবং কলম্বিয়া বিশ্ববিদ্যালয় থেকে ক্রিয়েটিভ রাইটিং (কবিতা) তে এমএফএ সহ স্নাতক হন। পূর্বে, তিনি কলম্বিয়া কলেজ, ইয়েল ইউনিভার্সিটি, দ্য নিউ স্কুল ফর সোশ্যাল রিসার্চ, ইউনিভার্সিটি অফ মন্টানা, কলম্বিয়া ইউনিভার্সিটি এবং আইওয়ার রাইটিং ওয়ার্কশপে শিক্ষকতা করেছেন। মেরি জো ব্যাং সেন্ট লুইসের ওয়াশিংটন বিশ্ববিদ্যালয়ের একজন অধ্যাপক।
ব্যাং১৯৯৫ থেকে২০০৫ সাল পর্যন্ত বোস্টন রিভিউয়ের কবিতার সহ-সম্পাদক ছিলেন। তিনি ২০০৪ জেমস লাফলিন পুরস্কারের বিচারক ছিলেন।
কল্যাণ মিত্র (ক্রিকেটার)
কল্যাণ মিত্র (কল্যাণ মিত্র; ৫ মে ১৯৩৬ – ১৬ আগস্ট ২০১৩) ছিলেন একজন ভারতীয় প্রথম-শ্রেণীর ক্রিকেটার, কোচ এবং কিউরেটর। তিনি একজন ডানহাতি ব্যাটসম্যান এবং ডানহাতি অফব্রেক বোলার ছিলেন।
তিনি বাংলা ক্রিকেট দলকেও প্রশিক্ষন দিয়েছিলেন এবং তাঁর কোচিংয়ে দলটি ১৯৯৪ সালে রঞ্জি ট্রফিতে রানার্সআপ হয়। তিনি ৯০-এর দশকের মাঝামাঝি এবং আইপিএলের উদ্বোধনী সংস্করণে ইডেন গার্ডেন মাঠের কিউরেটরও ছিলেন।
তথ্যসূত্র
<references group="" responsive="1">
যোহন গুণসেকরা
যোহন গুণসেকরা (යොහාන් ගුණසේකර; জন্ম: ৮ নভেম্বর, ১৯৫৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতি মিডিয়াম কিংবা স্লো লেফট-আর্ম অর্থোডক্স বোলিং করতেন তিনি।